Portalen (sesong 1)

Portalen (originaltittel: Primeval), er et britisk science fiction TV-program produsert for ITV av Impossible Pictures. Serien er skapt av Adrian Hodges og Tim Haines, som tidligere laget «Walking with...»-seriene. Portalen følger et team av fem forskere som har fått i oppdrag å undersøke forekomsten av såkalte avvik i Storbritannia hvor forhistoriske og futuristiske skapninger går gjennom til nåtiden.
Sesong 1 premierte på ITV i Storbritannia 10. februar 2007.


== Medvirkende ==
Nick Cutter – Douglas Henshall
Stephen Hart – James Murray
Helen Cutter – Juliet Aubrey
Connor Temple – Andrew Lee Potts
Abby Maitland – Hannah Spearritt
Claudia Brown – Lucy Brown
James Lester – Ben Miller
Kaptein Tom Ryan – Mark Wakeling
Tom – Jake Curran
Duncan – James Bradshaw


== Episoder ==


=== Episode 1 ===
Professor Nick Cutters student Connor Temple informerer Cutter og hans labtekniker Stephen om at noen hadde sett et udyr i Deanskogen. De drar for å undersøke det, der de finner en scutosaurus og et tidsavvik som leder til perm-perioden (250 millioner år siden). Teamet finner også ut at det er en gorgonopsid i skogen, og må finne den før den dreper noen.

Seertall i Storbritannia: 7.09 millioner
Alle skapninger: ammonitt, coeulurosaurus, gorgonopsid og scutosaurus
Avviket ledet til: perm


=== Episode 2 ===
Etter en renholder i Londons undergrunnsbane blir bitt av et gigantisk insekt, bringer James Lester teamet sammen for å forske. De finner et avvik som leder til sen karbon, og en koloni av gigantiske edderkopper som går gjennom. Da de får dem tilbake, blir de angrepet av et stort udyr, en arthopleura (gigantisk tusenbein), som biter og forgifter Stephen.

Seertall i Storbritannia: 6.29 millioner
Alle skapninger: arthopleura og gigantisk edderkopp
Avviket leder til: karbon


=== Episode 3 ===
En mann i et lokalt svømmebasseng blir drept av en mosasaur fra kritt-tiden når et avvik oppstår der, men når avviket forsvinner og åpner seg igjen et par mil unna i et vannreservoar, innser Cutter at avvikene kan flytte seg. Hans teori er bekreftet da avviket oppstår for tredje gang i en leilighet der en rørlegger blir drept av en hesperornis. Når teamet finner bevis for at Cutters kone, Helen, fortsatt er i live, får han oppdraget å dra tilbake til kritt-tiden for å bringe henne tilbake.

Seertall i Storbritannia: 6.17 millioner
Alle skapninger: hesperornis og mosasaur
Avviket leder til: kritt


=== Episode 4 ===
Helen rømmer fra varetekten på innenriksdepartementet som tar teamet til et avvik som slipper løs en flokk av dodo-dronter. Dodoene bærer dødelige parasitter som kan infisere mennesker. Når Connors venn Tom blir infisert av en parasitt, må de finne ham før det er for sent.

Seertall i Storbritannia: 5.81 millioner
Alle skapninger: dodo og parasitt
Avviket leder til: holocen


=== Episode 5 ===
En golfspiller ble drept da en pteranodon plutselig dukket opp på en golfbane. Cutter og teamet drar for å forske på stedet, og finner et avvik i luften. Teamet finner pteranodonen og får den tilbake i sin egen tid, men Cutter og Claudia Brown er fanget i en bygning der en flokk av anurognathus angriper. Cutter går for å finne hjelp, men Claudia er fortsatt i bygningen. Overraskende nok blir hun reddet av Helen Cutter.

Seertall i Storbritannia: 6.46 millioner
Alle skapninger: anurognathus og pteranodon
Avviket leder til: kritt


=== Episode 6 ===
En løve blir drept i dyrehagen der Abby jobber. Connor finner  flaggermus-blod på åstedet, og da begynner de virkelig å lure. Helen Cutter kommer tilbake i nåtiden og informerer om at hun hadde sett en høyt utviklet kjøtteter fra fremtiden entrere perm-perioden. Teamet finner ut at Helen hadde blitt jaktet på av en slik kjøtteter i perm-perioden og fått den inn i nåtiden. Helen og Nick bestemmer seg for å gå gjennom et avvik i Deanskogen til perm-perioden for å legge fra seg en kurv av kjøtteter-unger for å lokke fram en voksen. Det lykkes de med, da en fremtidig kjøtteter kommer i kamp med en gorgonopsid. Da de kommer tilbake, blir Nick sjokkert over at Claudia Brown plutselig ikke eksisterer lenger.

Seertall i Storbritannia: 6.52 millioner
Alle skapninger: Fremtidig kjøtteter, gorgonopsid og scutosaurus
Avviket leder til: perm


== Eksterne lenker ==
Primeval  på itv.com
(en) Portalen (sesong 1) på Internet Movie Database
Portalen på NRK.no